

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

27 ապրիլի 2023 թվականի N - Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՄԱՅԻՍԻ 11-Ի N 619-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

--------------------------------------------------------------------------------------------------------------

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածները՝ Հայաստանի Հանրապետության կառավարությունը  ո ր ո շ ու մ է.

1. Հայաստանի Հանրապետության կառավարության 2006 թվականի մայիսի 11-ի «Աշխատանքային պարտականությունների կատարման հետ կապված վնասվածքների, մասնագիտական հիվանդության կամ առողջությանը հասցված այլ վնասի դեպքում մասնագիտական աշխատունակության կորստի աստիճանը սահմանելու կարգը և չափանիշները հաստատելու մասին» N 619-Ն որոշման հավելվածում կատարել հետևյալ փոփոխությունը և լրացումները․

1) 3-րդ կետը շարադրել հետևյալ խմբագրությամբ՝

«3. Մասնագիտական աշխատունակության կորստի աստիճանը սահ­ման­վում է՝

1) անձի ֆունկցիոնալության գնահատման արդյունքում՝ հիմք ընդունելով անձի ֆունկցիոնալության սահմանափակման աստիճանը.

2) բժշկասոցիալական փորձաքննության կամ վերափորձաքննության ար­դյուն­քում՝ ելնելով հիվանդությամբ կամ վնասվածքով պայմանավորված՝ օրգա­նիզմի ֆունկցիաների կայուն խանգարման հետևանքով առաջացած աշխա­տան­քային գործունեությամբ զբաղվելու կարողության սահմանափակման աստի­ճանից: Մասնագիտական աշխատունակության կորստի աստիճանը սահմանելիս հաշվի է առնվում տուժողի օրգանիզմի ֆունկցիաների խանգարումների կամ մարմնի կառուցվածքի խախտման աստիճանը:»․

2) 5-րդ կետը «գնահատման» բառից հետո լրացնել «կամ բժշկասո­ցիալական փորձաքննության կամ բժշկասոցիալական վերափորձաքննության» բառերով․

3) 5-րդ կետի «գ» ենթակետը «աստիճաններ» բառից հետո լրացնել «կամ կենսագործունեության սահմանափակման տեսակներ ու աստիճաններ» բառերով․

4) 6-րդ կետի «գ» ենթակետը «խոր)» բառից հետո լրացնել «կամ օրգանիզմի ֆունկցիաների խանգարման աստիճանը (խիստ արտահայտված, արտահայտված, չափավոր, աննշան)» բառերով․

5) 10-րդ կետը «հաշվի առնելով» բառերից հետո լրացնել «վերա­կանգ­նողական անհատական ծրագրի կամ» բառերով․

6) 13-րդ կետը «առաջացել է» բառերից հետո լրացնել «օրգանիզմի ֆունկցիաների խիստ արտահայտված խանգարում կամ» բառերով․

7) 14-րդ կետը «տուժողն» բառից հետո լրացնել «օրգանիզմի ֆունկցիաների արտահայտված խանգարումների կամ» բառերով․

8) 15-րդ կետը «տուժողն» բառից հետո լրացնել «օրգանիզմի ֆունկցիաների չափավոր արտահայտված խանգարումների կամ» բառերով, իսկ «հետևանքով նա» բառերից առաջ լրացնել «կամ օրգանիզմի ֆունկցիաների չափավոր խան­գարման» բառերով․

9) 16-րդ կետը «տուժողն» բառից հետո լրացնել «օրգանիզմի ֆունկցիաների աննշան արտահայտված խանգարումների կամ» բառերով․

10) 17-րդ կետը «ֆունկցիոնալության» բառից առաջ լրացնել «փոր­ձաքննվելիս կամ վերափորձաքննվելիս կամ» բառերով․

11) 22-րդ կետը «ծառայությունների» բառից առաջ լրացնել «վերա­կանգնողական անհատական ծրագրում կամ» բառերով։

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից, և դրա գործողությունը տարածվում է 2023 թվականի փետրվարի 1-ից ծագած հարաբերությունների վրա։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

Երևան